open-index/open-wikipedia-markdown huggingface dataset:
Tulot ja syntyvyys

Tulojen ja syntyvyyden välillä vallitsee käänteinen korrelaatio maiden välillä: vauraissa maissa hankitaan vähemmän lapsia naista kohden kuin köyhemmissä maissa eli vauraampien maiden kokonaishedelmällisyysluku on alhaisempi.   

Kehittyneissä maissa hankitaan yleisesti vähemmän lapsia kuin kehitysmaissa. Esimerkiksi Italiassa kokonaishedelmällisyysluku oli vuonna 2023 1,2, mutta Nigerissä 6,1.   

## Lähteet
Néris-les-Bains

**Néris-les-Bains** on kunta Ranskassa Allier'n departementissa Auvergne-Rhône-Alpesin alueella. Se sijaitsee noin kuusi kilometriä Montluçonin kaupungista kaakkoon.

Néris-les-Bains on kylpyläkaupunki, jonka kylpylät ovat olleet käytössä jo Rooman vallan aikana. Roomalaisen kylpylän jäänteet löytyivät vuonna 1840 tehdyissä kaivauksissa. Nykyisen kylpylän kasino ja teatteri rakennettiin vuosina 1896–1898. Kylpylävieraat tuotiin hevoskyydillä Montluçonista, kunnes 1900-luvun alkupuolella kaupunkiin saatiin rakennettua rautatieasema ja henkilöliikenne avattua. Ratatieyhteys oli kuitenkin kannattamaton, ja se lopetetiin 1970-luvulla. Nykyään tätä entistä rataa pitkin kulkee jalankulun ja pyöräilyn väylä Néris-les-Bainsin ja Montluçonin välillä. Tällä väylällä on kolme suurta viaduktia.

Saint Georgesin kirkko on rakennettu 500-luvulla roomalaisen basilikan raunioille, jonka pohjoisseinä on säilynyt. Kirkko rakennettiin uudelleen 1000-luvulla (apsis, kuori, poikkilaiva) ja 1100-luvulla (laiva). Kahdeksankulmainen kellotorni oli tehty kastanjapaanuista.

## Lähteet

## Aiheesta muualla
Cho-liang Lin

**Cho-liang Lin** (; s. 1960 Taiwan) on taiwanilais-yhdysvaltalainen viulisti.

Lin aloitti 5-vuotiaana viulutunneilla käymisen. 12-vuotiaana hän muutti Sydneyyn, jossa häntä opetti Robert Pikler. Tavattuaan Itzhak Perlmanin mestarikurssilla Lin kiinnostui opiskelusta Perlmanin opettajan Dorothy DeLayn johdolla. Hän matkusti vuonna 1975 New Yorkiin koesoittoon DeLaylle Juilliard Schooliin. Hänet hyväksyttiin sinne DeLayn oppilaana, ja hän valmistui sieltä vuonna 1981. Lin debytoi vuonna 1980 Zubin Mehtan johtamien New Yorkin filharmonikkojen solistina. Hän on sittemmin luonut uran maailman keskeisten orkesterien solistina. Hän on usein esiintynyt myös resitalistina ja kamarimuusikkona. Lehti *[[Musical America]]* valitsi hänet vuoden 2000 instrumentalistiksi. Lin on tehnyt merkittävää yhteistyötä aikansa säveltäjien kanssa. Hänelle ovat säveltäneet teoksia muiden muassa John Harbison, Christopher Rouse, Tan Dun, John Williams, Steven Stucky, Esa-Pekka Salonen, Bright Sheng, Paul Schoenfield ja Joan Tower.

Lin aloitti vuonna 1991 opettamisen Juilliard Schoolissa. Vuonna 2006 hän aloitti opettamisen Ricen yliopiston Shepherd School of Musicissa, jossa hänestä tuli viulunsoiton Benjamin Armistead Shepherd -professori. Lin toimi La Jolla SummerFest -tapahtuman musiikillisena johtajana 18 vuoden ajan. Vuonna 2012 hänestä tuli Beare’s Premiere Music Festivalin taiteellinen johtaja. Hän perusti Taipein musiikkiakatemian ja -festivaalin vuonna 2019. Lin on levyttänyt monille levymerkeille. Hän on saanut *[[Gramophone]]n* Record of the Year -tunnustuksen ja Grammy-ehdokkuuksia. 

## Lähteet
Eva Pilarová

**Eva Pilarová** (os. **Bojanovská**, 9. elokuuta 1939 Brno – 14. maaliskuuta 2020 Praha) oli tšekkiläinen jazzlaulaja. Pilarová julkaisi 1950-luvulla alkaneella urallaan yli 30 albumia ja saavutti suosiota myös kotimaansa ulkopuolella. Hän voitti muun muassa jazzlaulun sarjan Helsingin nuorisofestivaaleilla 1962 sekä Intervision laulukilpailun 1967.

## Lähteet

## Aiheesta muualla
Liisa Kallio

**Liisa Kallio** (s. 1968) on suomalainen kuvittaja, kuvakirjailija, sanoittaja ja graafinen suunnittelija. Hänen käyttämänsä tekniikat vaihtelevat hiilipiirroksesta digitaaliseen työskentelyyn.

Kallio valmistui Taideteollisesta korkeakoulusta vuonna 1995. Hän on kuvittanut lukuisia lastenkirjoja ja julkaissut kuvakirjoja. Kuvakirja *Pikku Papu* toi hänelle Suomen Kulttuurirahaston Kylli Koski -palkinnon lastentaiteesta vuonna 2010. Kallion Soili Perkiön musiikkiin sanoittama albumi *Pikku Papun laulut* valittiin Varhaisiän musiikkikasvattajat ry:n vuoden lastenlevyksi 2012. Kallio on ollut kahdesti ehdolla Finlandia Junior -palkinnon saajaksi. Hän on osallistunut moniin näyttelyihin Suomessa ja ulkomailla. 

## Lähteet
Shady Lady

**Shady Lady** on Ani Lorakin kappale ja single albumilta *[[Solntse]]*. Kappaleen on säveltänyt Dimitris Kontopoulos ja Philipp Kirkorov, sekä sanoittanut Karen Kavaleryan. Lorak osallistui tällä kappaleella vuoden 2008 Eurovision laulukilpailuun. Kappale keräsi toisessa semifinaalissa 152 pistettä ja sai ensimmäisen sijan, ja finaalissa kappale sijoittui toiseksi 230 pisteellä.

Kappale valittiin Ukrainan euroviisukappaleeksi 23. helmikuuta 2008 viiden musiikkikappaleen karsinnassa. Kaikki kappaleet esitti Ani Lorak, joka oli valittu edustajaksi sisäisesti aikaisemmin.

## Eurovision laulukilpailussa

Ennen vuoden 2008 Eurovision laulukilpailua tammikuussa Ukraina arvottiin 22. toukokuuta järjestetyn toisen semifinaalin esiintyjäksi. Esiintymisjärjestyksen arvonta pidettiin 17. maaliskuuta, jolloin ”Shady Lady” arpoutui esiintymään semifinaalinsa neljäntenä kilpailuesityksenä. Kappaletta edelsi Turkin Mor ve Ötesi kappaleella ”Deli” ja seurasi Liettuan Jeronimas Milius kappaleellaan ”Nomads in the Night”.

Semifinaalin tuloksissa Ukraina mainittiin ensimmäisenä jatkoon pääsijänä ja näin ollen ”Shady Lady” eteni finaaliin. Kappale voitti semifinaalinsa 152 pisteellä.

Laulukilpailun finaalissa kappale esiintyi numerolla 18, Georgian edustajan Diana Ghurtskaian esittämän kappaleen ”Peace Will Come” jälkeen ja ennen suoran finalistin Ranskan edustajan Sébastien Tellierin kappaletta  ”Divine”. Finaalin lopputuloksissa Ukraina sijoittui toiseksi 230 pisteellä. Täydet kaksitoista pistettä kappale sai finaalissa vain Portugalista, mutta kymmenen pistettä sille antoi seitsemän maata.

### Saadut pisteet
Vuonna 2008 Euroviisuissa oli käytössä pelkkä yleisöäänestys. Poikkeuksena San Marinon pisteet tulivat raadilta. ”Shady Lady” sai kilpailussa pisteitä eri mailta seuraavasti:

Kappaleen ilman pisteitä jättivät finaalissa Alankomaat, Norja, Ranska, Ruotsi, Saksa, San Marino ja Sveitsi. Toisessa semifinaalissa äänestäneistä maista Albania ja Yhdistynyt kuningaskunta eivät antaneet kappaleelle pisteitä.

## Listasijoitukset

## Lähteet
Tahmina Nijozova

**Tahmina Nijozova** (, s. 14. helmikuuta 1989 Dushanbe) on tadžikistanilainen laulaja. Nijozova tuli kotimaassaan tunnetuksi voitettuaan 14-vuotiaan television talenttikilpailun. Vuonna 2008 Nijozova voitti Venäjän henkiinherättämän Intervision laulukilpailun Sotšissa. Lauluhommien ohella Nijozova on luonut akateemista uraa opiskelelmalla Dušanben yliopistossa ja Volgogradin valtionyliopistossa.

## Lähteet

## Aiheesta muualla
Netta Lehtola

**Netta Lehtola** (s. 1996) on suomalainen graafinen suunnittelija ja kuvittaja.

Lehtola on lähtöisin Turusta, mutta asettunut Helsinkiin. Hän valmistui vuonna 2019 Lahden Muotoiluinstituutista graafiseksi suunnittelijaksi. Ensimmäinen Lehtolan kuvittama lastenkirja oli *Kettujuttuja – Kolme hännäkästä tarinaa*, joka oli ehdolla lasten- ja nuortenkirjallisuuden Finlandian saajaksi vuonna 2019. Lehtolan myöhemmin kuvittamat kirjat ovat saaneet Runeberg Junior - ja Arvid Lydecken -palkintoehdokkuuksia. Lehtola on työskennellyt myös pelialalla. Hänen työtään ovat innoittaneet vanhat kuvakirjat, kansantaide, retrojulisteet ja luonto.

## Lähteet
Jussi Rämet

**Jussi Rämet** (s. 1976 Oulu) on suomalainen maakuntajohtaja ja entinen kunnanjohtaja.

Rämet kouluttautui suunnittelumaantieteilijäksi ja sai filosofian maisterin oppiarvon. Hänestä tuli vuonna 2012 Pohjois-Pohjanmaan liiton suunnittelujohtaja. Hän oli vuosina 2016–2017 Pohjois-Pohjanmaan maakuntajohtajan sijainen Pauli Harjun työskennellessä maakuntauudistuksen muutosjohtajana valtiovarainministeriössä. Rämet oli Keski-Pohjanmaan liitossa maakunta- ja sote-uudistuksen muutosjohtaja vuosina 2018–2019. Hänet valittiin Muhoksen kunnanjohtajaksi joulukuussa 2020.

Rämet valittiin maaliskuussa 2023 Pohjois-Pohjanmaan uudeksi maakuntajohtajaksi. Hän aloitti toimimisen tehtävässään huhtikuussa 2023. Häntä edelsi Pauli Harju.

## Lähteet
Smurfit (vuoden 1978 albumi)

**Smurfit** on vuonna 1978 julkaistu lastenmusiikkia sisältävä musiikkialbumi, joka liittyy belgialaisen sarjakuvapiirtäjä Peyon luomiin Smurffit-sarjakuvahahmoihin. Albumi on suomennospainos samana vuonna Ruotsissa julkaistusta albumista *Smurferna Och Fader Abraham*.

## Kappaleet
Kappaleiden 1–5 ja 7–11 sävellykset: Bo Carlgren, Pierre Kartner. 

Suomessa julkaistun albumin kappaleiden esittäjinä Tommi Rinne ja Martti Metsäketo. Kappaleiden sovittajana Jori Sivonen ja suomentajana Chrisse Johansson. 

## Lähteet
Helena Vondráčková

**Helena Vondráčková** (s. 24. kesäkuuta 1947 Praha) on tšekkiläinen laulaja. Hän on Tšekin tunnetuimpia ja eniten myytyjä artisteja. 

## Ura
Vondráčková aloitti uransa 1960-luvun alussa ja nousi kansalliseen tietoisuuteen vuonna 1964 hittinsä ”Červená řeka” myötä. Hän saavutti suosiota myös kotimaansa ulkopuolella ja voitti muun muassa Intervision laulukilpailun vuonna 1977. Soolouransa ohella Vondráčková muodosti Marta Kubišován ja Václav Neckářin kanssa pop-yhtyeen Golden Kids, jonka joutui lopettamaan toimintansa viranomaisten painostuksesta vuonna 1970. Hän on julkaissut urallaan yli 30 albumia ja esiintynyt myös musikaaleissa kuten *[[Les Misérables]]* ja *[[Mamma Mia!]]*.

## Lähteet

## Aiheesta muualla

*Helena Vondráčkován kotisiivut
Lempyy

**Lempyy** on Suonenjoen kaupungissa sijaitseva kylä. Se sijaitsee noin 15 kilometriä kaupungin keskustaajamasta itään seututien 531 varrella.

Kylältä löytyi muun muassa Lempyyn kyläyhdistyksen ylläpitämä seurantalo, joka paloi vuonna 2024, alunperin vuonna 1905 kansakouluna toimintansa aloittanut peruskoulu ja vuonna 2021 valmistunut frisbeegolf-rata. 

Lempyy valittiin vuonna 2022 Pohjois-Savon vuoden kyläksi. Valinnan tekivät Pohjois-Savon liitto ja Pohjois-Savon kylät ry. Tärkeimpänä perusteluna oli, että Lempyyllä on kylän kokoon nähden paljon talkootoimintaa.

## Lähteet
Otte Sköld

**Joseph Adolf Johannes “Otte” Sköld** (14. heinäkuuta 1894 Wuchang, Wuhan, Kiina – 7. marraskuuta 1958 Hägersten, Tukholma) oli ruotsalainen taidemaalari, piirtäjä, graafikko ja professori.

Sköld syntyi Kiinassa lähetystyöntekijöiden lapseksi. Hän asui vuodesta 1907 Norrköpingissä, jossa kävi koulua. Sköld opiskeli Althins målarskolassa ja Konstfackissa. Vuosina 1914–1919 hän asui ja työskenteli Kööpenhaminassa. Vuonna 1917 hän meni naimisiin Anna Arntzin kanssa. Vuonna 1920 Sköld muutti Pariisiin, jossa hän asui vuoteen 1927 saakka. Hän opetti vuosina 1925–1926 Académie Modernessa ja Académie Scandinave Maison Watteaussa. Sköld osallistui vuonna 1925 kansainvälisiin taidenäyttelyihin Lontoossa ja Zürichissä. 

Sköld asui taas Ruotsissa vuodesta 1929. Hän perusti Åke Pernbyn kanssa Otte Skölds målarskolan. Sköld oli sitten Ruotsin kuninkaallisen taideakatemian professori ja toimi sen johtajana vuosina 1941–1950. Vuonna 1950 hänet nimitettiin Ruotsin kansallismuseon johtajaksi. Sköld perusti samana vuonna Skeppsholmen-museon Exercishusetiin. Se omistettiin aikansa taiteelle. Sköldin johdolla opiskelivat muiden muassa Arne Isacsson, Lars Norrman, John Wierth, Christer Strömholm, Ulla Waller, Ingrid Zuhr, Siri Meyer ja Bertram Schmiterlöw. Sköld edusti Ruotsia UNESCO:n konferenssissa Venetsiassa vuonna 1951. Hän oli mukana perustamassa International Association of Plastic Artsia ja Moderna Museetia.

Sköldin varhaiseen työhön vaikuttivat kubismi ja futurismi. Sköld oli kuitenkin ensimmäisen maailmansodan jälkeen uusasiallisuuden edustaja. Hänen teostensa joukossa on asetelmia, muotokuvia ja kuvauksia elämästä Pariisissa. Sköld teki myös suuria julkisia töitä, kuten mosaiikin *Den goda jorden* (1938) Skogskyrkogårdeniin. Hänen teoksiaan on esillä lukuisissa Ruotsin museoissa ja lisäksi muun muassa Oslossa, Hampurissa, Lyypekissä, Helsingissä, Venetsiassa ja Pariisissa.

## Lähteet
Röyttä (55)

**Röyttä** (kylkinumero 55) oli vuonna 1959 vesillelaskettu Suomen merivoimien R-luokan vartiovene.

## Valmistus

Alus tilattiin Laivateollisuudelta Turusta. Alus laskettiin vesille 2. kesäkuuuta 1959 ja luovutettiin laivastolle 14. lokakuuta.

## Palvelus
Vartiovene *Röyttä* oli vuodesta 2000 koulutusaluksena Sinisellä reservillä, jossa se osallistui mm merivoimien sotaharjoituksiin sekä juhlatilaisuuksiin. Alus on peruskorjattu 1980 ja uudelleen 2000, kun se luovutettiin Siniselle reserville. Alus ajoi vuonna 2005 karille, jonka jälkeen vakuutusyhtiö lunasti sen ja myi edelleen. Aluksen osti helsinkiläinen yritys, joka nimesi sen *Vartiovene 55:ksi*.

## Lähteet
*
*
* 

### Viitteet

## Aiheesta muualla
Johdevaunu

**Johdevaunu** on suurkeittiöissä tai leipomoissa käytetty pyörin varustettu kaluste, johon voi sijoittaa standardikokoisia laakeita astioita tai aluslevyjä tiiviisti allekkain, kuten tarjottimia astioineen tai uunipeltejä leivonnaisineen. Johdevaunuja ovat esimerkiksi lounasravintoloiden astiankeräysvaunut, joihin tarjotin astioineen voidaan ruokailun päätyttyä työntää vapaaseen paikkaan metallisten johteiden varaan. Jotkin johdevaunut on mitoitettu erityisesti GN-astioille tai astianpesukoreille. Pyörien varassa vaunua on helppo siirtää esimerkiksi asiakastilojen ja keittiön välillä. Jotkin johdevaunut voidaan kasata kokoon ja säilyttää sisäkkäin työnnettyinä ruokakauppojen ostoskärryjen tavoin.

## Katso myös
*tasovaunu

## Lähteet
Sköld

**Sköld** tai **Skiöld** voi tarkoittaa seuraavia:

;sukunimenä:
* Lars-Erik Skiöld (1952–2017), ruotsalainen painija
* Martin Sköld (s. 1970), ruotsalainen basisti ja kosketinsoittaja
* Ossian Skiöld (1889–1961), ruotsalainen moukarinheittäjä
* Otte Sköld (1894–1958), ruotsalainen taidemaalari, piirtäjä, graafikko ja professori
* Per Edvin Sköld (1891–1972), ruotsalainen poliitikko ja ministeri
* Sven Sköld (1899–1956), ruotsalainen säveltäjä, sovittaja, kapellimestari ja sellisti
* Tryggve Sköld (1922–2012), ruotsalainen kielitieteilijä ja professori

;muita merkityksiä:
* HMS Sköld, vuosina 1871–1906 käytössä ollut Ruotsin laivaston panssarilaiva.
Tasovaunu

**Tasovaunu** on suurkeittiöissä ja muissa ammattikeittiöissä käytetty pyörin varustettu kaluste, joka helpottaa ruoan valmistusta ja tarjoilua. Joissakin tasovaunuissa on kahva, joka helpottaa vaunun siirtoa. Vaunuja on eri kokoisia. Osa tasovaunuista ovat kokoon kasattavia. Myös kuljetusalustalliset vaunut ovat tasovaunuja.

## Katso myös
*johdevaunu

## Lähteet
Rokka (täsmennyssivu)

**Rokka** voi tarkoittaa seuraavia:

* rokka, sakea keitto

Sukunimenä:

* Jukka Rokka (1913–2002), helluntailiikkeen lähetyssaarnaaja ja kirjailija
* Olavi Rokka (1925-2011), nykyaikainen viisiottelija ja miekkailija
* Otto Rokka (s. 1993), näyttelijä
* kuvitteellisia henkilöitä:
** Antero Rokka, hahmo Väinö Linnan romaanissa *Tuntematon sotilas*.
Ekologinen kädenjälki

**Ekologinen kädenjälki** tarkoittaa ihmisen tai organisaation positiivista vaikutusta ympäristöön. Se mittaa toimia, jotka vähentävät ympäristönkuormitusta ja edistävät kestävää kehitystä. Esimerkkinä ekologisesta kädenjäljestä on, että yritys siirtyy käyttämään uusiutuvaan energiaan ja näin vähentää päästöjä. Tavoitteena on tehdä valintoja, jotka jättävät ympäristölle paremman jäljen kuin vaihtoehtoiset toimintatavat. 

## Katso myös

* Hiilikädenjälki

## Lähteet

* https://varsinhyva.fi/laskurit-ekotekojen-apuna Luettu 12.5.2025
* Brander, Nina et al. Kustannusosakeyhtiö Otava. 2021. s.74
Arvid Söderblom

**Arvid Söderblom** (s. 19. elokuuta 1999 Göteborg, Ruotsi) on ruotsalainen jääkiekkoilija, pelipaikaltaan maalivahti. Hän edustaa NHL-seura Chicago Blackhawksia. Söderblom pelaa myös Ruotsin maajoukkueessa.

## Muuta
Söderblomin veli Elmer pelaa hyökkääjänä NHL-seura Detroit Red Wingsissä.

## Lähteet
Ominaisuustieto

**Ominaisuustieto** on osa paikkatietoa. Se on tietoa, joka kuvailee, luokittelee tai mittaa jotakin kohdetta. Kuvailevaa tai luokittelevaa tietoa voi olla esimerkiksi alueen maaperä tai jonkin maan virallinen kieli. Mitattavaa tietoa voi puolestaan olla esimerkiksi asukastiheys tai korkeus merenpinnasta.

## Lähteet
* Brander, Nina et al. Kustannusosakeyhtiö Otava, 2. painos. 2021. s. 18-19
Isoviiritandani

**Isoviiritandani** (*Cnidoglanis macrocephalus*) on korallimonneihin kuuluva kalalaji. Lajia tavataan Australian rannikolta.

## Koko ja ulkonäkö
Isoviiritandani kasvaa useimmiten noin 60 cm pitkäksi, ja voi suurimmillaan saavuttaa noin 90 cm:n pituuden. Laji on ruumiinmuodoltaan ankeriasmaisen pitkänomainen. Sen pää on leveä ja ruumis suippenee pyrstöä kohden. Kalan selkäevä on lyhyt. Peräevä on pitkä ja yhdistynyt selkään ulottuvan pyrstöevän kanssa. Rintaevät ovat suuret ja vatsaevät pienikokoiset. Isoviiritandanin selkäevän ja rintaevien piikit ovat yhteydessä rauhaseen, joka erittää myrkyllistä proteiinia. Lajin kuonossa on viisi paria viiksisäikeitä. Isoviiritandani on väriltään ruskean-, kellan- ja harmaankirjava. Vatsa on muuta ruumista vaaleampi.

## Levinneisyys ja elintavat
Isoviiritandanin levinneisyysalue ulottuu Länsi-Australiasta etelärannikkoa pitkin Queenslandin eteläosiin. Lajin elinympäristöä ovat jokisuistojen murtovesialueet ja se elää tyypillisesti yksittäin hiekkapohjaisilla alueilla, joissa on runsaasti vesikasvillisuutta. Kalaa tavataan niin kirkkaista kuin sameistakin vesistä ja se on yöaktiivinen. Isoviiritandani syö erityisesti nilviäisiä, äyriäisiä ja matoja, mutta myös kaloja, levää ja eloperäistä ainesta. Kala kutee lokakuulta tammikuulle. Koiras kaivaa kutukolon ja vartioi kudun tapahduttua mätimunia yksin.

Isoviiritandani on suosittu vapaa-ajankalastuksen kohde, ja se on tärkeä laji myös kaupallisesti. Kalan liha on pehmeää ja maultaan hyvin arvostettua.

## Lähteet
Beat Basket

**Beat Basket Järvenpää** on järvenpääläinen koripalloseura.  Seura perustettiin vuonna 2018 yhdistämällä kaksi järvenpääläistä koripalloseuraa Järvenpään Koripalloseura ja Järvenpään NMKY. Seura on keskittynyt juniorikoripalloiluun ja seuran edustusjoukkue Raiders Basket pelaa I-divisioonassa. Seuran jäsenmäärä on noin 400.

## Lähteet

## Aiheesta muualla
*Seuran www-sivut
Meän Tornionlaakso

**Meän Tornionlaakso** on Hilla Groupiin kuuluva sanomalehti. Se on Tornionlaakson seutukunnassa eli Ylitornion ja Pellon kunnissa kerran viikossa ilmestyvä tilauspohjainen paikallislehti.

Lehden päätoimittaja Vuokko Lahti irtisanoutui tehtävästään 12. toukokuuta 2025 perusteena muun muassa ”erot yhtiön arvomaailman kanssa”. Ero liittyy siltä osin Hilla Groupissa tapahtuneisiin muihin irtisanomisiin ja irtisanoutumisiin. Lahti on kokenut myös, että työ media-alalla on ollut jatkuvaa säästämistä ja muutosneuvotteluita, jolloin lehden tekijöistä on tullut rahantekonappuloita.

## Lähteet
Alabaman kansalliskaarti

**Alabaman kansalliskaarti** () on Yhdysvaltain kansalliskaartin alainen osavaltion sotilaallinen reservi. Kansalliskaartin komentajana toimii Alabaman kuvernööri, ellei Yhdysvaltain presidentti ole sitä erikseen ottanut komentoonsa.
## Lähteet
Mindy Sterling

**Mindy Lee Sterling** (s. 11. heinäkuuta 1953 Paterson, New Jersey) on yhdysvaltalainen näyttelijä ja ääninäyttelijä. Hän nousi kansainväliseen tunnettuuteen Frau Farbissinan roolilla *[[Austin Powers]]* -elokuvatrilogiassa (1997–2002). Sterling on ääninäytellyt muun muassa televisiosarjoissa *[[Chowder]]*, *[[Winx-klubi|Winx Club]]* ja *[[P niin kuin per...|F Is for Family]]*.

## Nuoruus
Sterling syntyi viihdetaiteilijoiden perheeseen: hänen isänsä oli koomikko ja näyttelijä Dick Sterling, äitinsä taas tanssija. Varhaisnuoruudessa perhe muutti Floridaan, missä Sterling aloitti näyttelijäopinnot 13-vuotiaana. 1980-luvulla hän liittyi Los Angelesin The Groundlings-improvisaatioryhmään, josta tuli uran ponnahduslauta. Sterlingin ensimmäisiä televisiotöitä oli lastenohjelma *[[Dusty’s Treehouse]]* (1973).

## Yksityiselämä
Sterling oli naimisissa näyttelijä Brian Gadsonin kanssa, ja heillä on yksi poika, Max Gadson, joka on autismikirjolla.

### Terveys
Vuonna 1998 Sterlingiltä löydettiin rintasyöpä rutiinimammografiassa. Hän kävi läpi leikkauksen, sytostaatti- ja sädehoidot ja on ilmoittanut, ettei syöpä ole uusiutunut.

## Filmografia
### Elokuvat

### Televisio

### Videopelit

## Lähteet

## Aiheesta muualla
*
Prémilhat

**Prémilhat** on kunta Ranskassa Allier'n departementissa Auvergne-Rhône-Alpesin alueella. Se sijaitsee noin kuusi kilometriä Montluçonin kaupungista lounaaseen.

Montluçonin alueen teollinen kehitys 1800-luvulla vaikutti myös Prémilhatin maaseutukuntaan. Teollisuutta palvelemaan rakennettiin vuosina 1811–1834 kanava Canal de Berry. Kanava sai vetensä Cherjoesta. Joen virtaama kesäisin ei kuitenkaan riittänyt kanavan tarpeisiin, jolloin Prémilhatin kunnan alueelle päätettiin rakentaa tekoallas kanavan vesihuollon varmistamiseksi. Tekojärvi rakennettiin Saultin kylän lähelle, jonne vanhan myllyn paikalle rakennettiin vuonna 1870 valmistunut 17 metriä korkea ja 87 metriä pitkä pato. Kanava poistettiin käytöstä 1950-luvun pulivälissä, ja Saultin tekolammesta tuli Prémilhatin kunnan omaisuutta vuonna 1957. Lampi on nykyään koko kaupunkialueen tärkein matkailukohde, missä voi harrastaa erilaisia vesiaktiviteetteja, kalastaa ja retkeillä.

## Lähteet

## Aiheesta muualla
Lisääntymisnormi

**Lisääntymisnormi** tai **lisääntymisoletus** tarkoittaa oletusta, että kahdella aikuisella heteroseksuaalisella ihmisellä on lapsia, ja että lisääntyminen nähdään itsestään selvänä asiana yhteiskunnassa.

Lisääntymisnormi voi esiintyä esimerkiksi siten, että lastenhankintaan kannustavaa puhetta pidetään “oikeana” ja yleisesti hyväksyttynä tapana puhua perheestä ja lastenhankinnasta luopumiseen suhtaudutaan varautuneesti.

Sukupuolten perinteiseen jakoon liittyen monet maailmanuskonnot tulkitsevat lisääntymisen moraaliseksi velvoitteeksi uskonnollisen päämäärän ja avioliiton tarkoituksen saavuttamiseksi.

Lisääntymisnormia rikkoo esimerkiksi vapaaehtoinen lapsettomuus sekä heteroseksuaalisuudesta poikkeava seksuaalinen suuntautuminen. Poikkeama saa tabun, kielletyn ja paheksutun, leiman ja näyttäytyy kulttuurissa vaikenemisena ja hiljaisuutena, mikä osoittaa kulttuurin järjestystä uhkaavan ilmiön rajat.

## Katso myös

* Heteronormatiivisuus

## Lähteet
Luettelo Vietnamin kansallispuistoista

**Vietnamin kansallispuistot** ovat erityisiä luonnonsuojelualueita Vietnamissa. Vuonna 2020 Vietnamissa oli 33 kansallispuistoa
Kansainvälisen luonnonsuojeluliiton luokan II luonnonsuojelualueisiin niistä kuului 26 kappaletta.

## Lähteet
Hällnäs

**Hällnäs** on taajama Vindelnin kunnassa Västerbottenin läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 231 asukasta.

## Lähteet

## Aiheesta muualla
Högsjö

**Högsjö** on taajama Vingåkerin kunnassa Södermanlandin läänissä samannimisessä historiallisessa maakunnassa Ruotsissa. Taajamassa oli 606 asukasta vuoden 2023 lopussa.

## Lähteet

## Aiheesta muualla
Sigurd Evensmo

**Sigurd Mikal Evensmo** (14. helmikuuta 1912 Hamar – 17. lokakuuta 1978 Oslo) oli norjalainen kirjailija ja toimittaja. Hänen tunnetuimmat teoksensa ovat esikoisromaani *Englandsfarere* (1945), jonka pohjalta on tehty samanniminen elokuva, sekä romaanitrilogia *Grenseland* (1947), *Flaggermusene* (1949) ja *Hjemover* (1951). Evensmo työskenteli NRK:lla vuosina 1948–1962 ja *[[Orientering]]*-lehdessä vuodesta 1953.
## Teoksia
### Kaunokirjallisuutta

* *Englandsfarere* (1945)
* *Oppbrudd etter mdnatt* (1946)
* *Grenseland* (1947)
* *Flaggermusene* (1949)
* *Hjemover* (1951)
* *Glassveggen* (1954)
* *Gåten fra år null* (1957)
* *Femten døgn med Gordona* (1963)
* *Feider og finter* (1964)
* *Miraklet på Blindern* (1966)

### Tietokirjallisuutta
* *Østenfor Vest og vestenfor Øst* (1956)
* *Norske forfattere i krig og fred. Den Norske forfatterforening 1940–1968* (1968, yhdessä Alex Brinchmannin kanssa)
* *[[Gyldendal Norsk Forlag|Gyldendal]] og gyldendøler* (1974)
* *Inn i din tid* (1976, muistelmateos)
* *Ut i kulda* (1978, muistelmateos)
## Lähteet

## Aiheesta muualla
Olby

**Olby** on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee Sioulejoen varrella, noin 22 kilometriä Clermont-Ferrandin kaupungista länteen.

Kunnan keskustassa oleva Saint Pierren kirkko rakennettiin 1800-luvun lopulla goottilaisen rakennuksen paikalle. Varhaisin tunnettu maininta uskonnollisesta rakennuksesta tällä paikalla on peräisin 1200-luvulta.

## Lähteet

## Aiheesta muualla
Johannes Kiri

**Johannes Kiri** (s. 8. lokakuuta 2004) on suomalainen pesäpalloilija. Kiri edustaa Superpesiksessä pelaavaa kasvattajaseuraansa Haminan Palloilijoita. Hän pelaa sisäpelissä etenijänä ja ulkokentällä kopparina. Kiri on pelannut 11 Superpesiksen runkosarjan ottelua. Näissä otteluissa hän on lyönyt yhden kunnarin, tuonut kolme juoksua ja kerännyt 29 kärkilyöntipistettä. Uran tilastot päivitetty 12. toukokuuta 2025.

## Lähteet
Nevadan kansalliskaarti

**Nevadan kansalliskaarti** () on Yhdysvaltain kansalliskaartin alainen osavaltion sotilaallinen reservi. Kansalliskaartin komentajana toimii Nevadan kuvernööri, ellei Yhdysvaltain presidentti ole sitä erikseen ottanut komentoonsa.

## Lähteet
Psychonaut 4

**Psychonaut 4** on georgialainen DSBM-yhtye, joka perustettiin Tbilisissä vuonna 2010. Yhtyeen nimi tulee sanasta psykonautti, joka tarkoittaa henkilöä, joka käyttää psykedeelejä, numero 4 viittaa tasojen lukumäärään dekstrometorfaani päihteessä. Yhtyeen kappaleet käsittelevät aiheita kuten: Päihteet, toivottomuus, seksi ja itsemurha.

## Jäsenet

### Nykyiset

* Graf von Baphomet (David Lomidze) – laulu (2010–nykyhetki)
* Glixxx (Temur Lomidze) – kitara (2010–nykyhetki)
* Drifter – kitara, taustalaulu (2010–nykyhetki)
* Nepho – rummut (2011–nykyhetki)
* Alex Menabde – bassokitara (2015–nykyhetki)
* S.D. Ramirez (Shota Darakhvelidze) – kitara, taustalaulu (2013–2021, 2022–nykyhetki)
* Giorgi Kordzakhia – kitara (2023–nykyhetki)

### Entiset

* André (Lasha Adamia) – bassokitara (2010–2012, 2013–2015)
* Borger – rummut (2010–2011)

## Diskografia

### Albumit

* *Have a Nice Trip* (2012)
* *Dipsomania* (2015)
* *Neurasthenia* (2016)
* *Beautyfall* (2020)
* *...of Mourning* (2024)

### Demot

* *40%* (2011)

## Lähteet
Kultainen tuulenpyörre

**Kultainen tuulenpyörre** () on vuosittain jaettava ukrainalainen elokuvapalkinto. Ukrainan elokuva-akatemia () perusti palkinnon vuonna 2017 ja sitä jaetaan nykyään yli 20 eri palkintoluokassa. Palkintoluokkia ovat esimerkiksi parhaan elokuvan palkinto, parhaan dokumenttielokuvan palkinto, parhaan animaatioelokuvan palkinto, parhaan ohjaajan ja parhaan käsikirjoituksen palkinto, parhaan näyttelijän ja näyttelijättären palkinnot. Vuoden 2022 tunnustukset jaettiin Venäjän Ukrainaan kohdistaman hyökkäyssodan vuoksi poikkeuksellisesti vasta vuonna 2023.

Kultainen tuulenpyörre kuuluu Ševtšenkon palkinnon ohella Ukrainan elokuvan arvostetuimpiin tunnustuksiin.

## Parhaan elokuvan kultainen tuulenpyörre
Seuraaville elokuville on myönnetty Parhaan elokuvan kultainen tuulenpyörre. Monia elokuvista ei ole julkaistu Suomessa, eikä niiden suomenkielistä nimeä ole vahvistettu. Suluissa mainitaan elokuvan nimi ukrainaksi, vaikka elokuvista esimerkiksi Donbass on osin venäjänkielinen:
* 2024: 20 Days in Mariupol
* 2023: Pamfir ()
* 2023 (2022): Stop Zemlja ()
* 2021: Atlantis ()
* 2020: Ajatukseni ovat hiljaa (), esitetty ukrainalaisen elokuvan näytöksessä lokakuussa 2020 englanninkielisellä nimellä *My Thoughts Are Silent*
* 2019: Donbass ()
* 2018: Kyborgit: sankarit eivät kuole koskaan (), elokuva esitetty ukrainalaisen elokuvan näytöksessä Suomessa englanniksi tekstitettynä nimellä *Cyborgs: Heroes Never Die*
* 2017: ()

## Lähteet
Jørn Ording

**Jørn Ording** (21. helmikuuta 1916 Kristiania – 11. maaliskuuta 2001) oli norjalainen näyttelijä. Hän teki ensiesiintymisensä Den Nationale Scenessä vuonna 1938 ja oli pitkään kiinnitettynä Norjan kansallisteatteriin. Ording teki myös joitakin elokuvarooleja, esimerkiksi *[[Englandsfarere]]ssa* vuonna 1946. 
## Lähteet

## Aiheesta muualla
Wprost

**Wprost** on puolalainen vuonna 1982 perustettu yhteiskunnallinen viikkolehti. Se on linjaltaan konservatiivinen ja ilmestyy maanantaisin.
## Lähteet

## Aiheesta muualla
* Lehden verkkosivut
Dziennik Gazeta Prawna

**Dziennik Gazeta Prawna** (lyh. **DGP**) on puolalainen vuonna 2009 perustettu talouteen ja oikeusasioihin keskittyvä sanomalehti. Se ilmestyy maanantaista perjantaihin ja on linjaltaan liberaalikonservatiivinen.
## Lähteet

## Aiheesta muualla
* Lehden verkkosivut
Funtoo Linux

**Funtoo Linux** on Gentoo Linuxiin pohjautuva Linux-jakelu, jonka tavoitteena on parantaa Gentoon ydintekniikkaa. Funtoon perusti Daniel Robbins, joka on myös Gentoon perustaja ja entinen projektijohtaja.
Projekti päättyi elokuussa 2024 ilman jatkajaa ja siirtyi "harrastusmoodiin", jossa bugien seuranta suljetaan ja foorumit ovat vain luettavissa.

## Lähteet
Anna Saraste

**Anna Saraste** (s. 1989) on suomalainen toimittaja. Saraste on työskennellyt vuodesta 2019 Saksan yleisradioyhtiön Deutsche Wellen englanninkielisissä televisiouutisissa Berliinissä. Hän toimii sekä MTV Uutisten että Kauppalehden Saksan-kirjeenvaihtajana.

Saraste asui lapsena Heidelbergissä, Etelä-Saksassa. Hänen isänsä on tutkija Matti Saraste (1949–2001).

Anna Saraste on valmistunut Tampereen yliopistosta yhteiskuntatieteiden maisteriksi vuonna 2015. Sitä ennen hän kävi Helsingin Suomalaista Yhteiskoulua.

## Lähteet
Knut Wigert

**Knut Wigert** (3. lokakuuta 1916 Skien – 14. kesäkuuta 2006 Oslo) oli norjalainen näyttelijä. Hän tuli tunnetuksi erityisesti rooleistaan Ibsenin näytelmissä Norjan kansallisteatterissa. Hän oli myös yksi Ibsen-kotimuseon perustajista.

Wigert kävi 1930-luvun puolivälissä lukiota Oslossa ja näytteli opintojen ohella sivuosia Det Nye Teaterissa sekä Centralteatretissa. Vuonna 1938 hän sai kiinnityksen Norjan kansallisteatteriin, missä hän pysyi vuoteen 1987. Toisen maailmansodan aikaisen miehityksen aikana Wigert ilmoittautui vapaaehtoisena asepalvelukseen ja sai upseerikoulutuksen Sandhurstin kuninkaallisessa sotakorkeakoulussa Englannissa. Hän osallistui brittiläisten joukkojen ja norjalaisten vastarintamiesten yhteiseen iskuun saksalaisia miehittäjiä vastaan Måløyssä joulukuussa 1941. 

Teatterin lisäksi Wigert esiintyi myös elokuvissa, muun muassa Norjan vastarintaliikkeestä kertovassa *[[Englandsfarere]]ssa*. Hän oli myös innokas kirjanorjan puolustaja ja vastusti hanketta, jolla olisi luotu yksi yhteinen kirjakieli yhdistämällä kirjanorja ja uusnorja. 
## Lähteet

## Aiheesta muualla
Vähänkyrön Viesti (naisten pesäpallo)

**Vähänkyrön Viesti** (VäVi) on vaasalaisen samannimisen urheiluseuran naisten pesäpallojoukkue, jonka edustusjoukkue pelaa kaudella 2025 Maakuntasarjaa.

## Historia

Vähänkyrön Viestin naisten pesäpallojoukkue osallistui ensimmäistä kertaa piirisarjoihin 1960-luvulla. Joukkue pelasi satunnaisesti 1960- ja 1970-luvut ilman suurempaa menestystä. Vuonna 1980 Viestin tyttöjoukkueet saivat menestystä, voittaen B- ja C-tytöissä piirinmestaruudet. Vuonna 1981 naisten joukkue osallistui ensimmäistä kertaa Maakuntasarjaan. Joukkue voitti sarjan ilman häviöitä juoksuin 141–31. Suomensarja oli toki vaikea joukkueelle. Sarjapaikan säilytys varmistui vasta viimeisessä pelissä. Vuosi 1984 oli menestyksellinen VäVille. Naiset voittivat piirimestaruuden, B-tytöt SM-kultaa ja D-tytöt SM-hopeaa. Seuraavana kautena naistenjoukkue voitti piirimestaruuden toistamiseen ja C-tytöt saivat pronssia. Naisten edustusjoukkue nousi pesäpallon SM-sarjaan kaudeksi 1986. Ensimmäisellä kaudellaan VäVi sijoittui pääsarjassa viidenneksi. Viestin eräs seurahistorian merkittävin saavutus eli naisten SM-pronssi tuli kaudella 1987 ja samana kautena joukkue voitti Suomen Cup -mestaruuden. Tuon kauden jälkeen sijoitukset pääsarjassa olivat kuudes, kahdeksas ja kolme kertaa peräkkäin 11. Kauden 1992 päätteeksi seuran seitsemän vuotta kestänyt urakka pääsarjassa päättyi. Naisjoukkue nousi kaudeksi 1997 Superpesikseen.

## Seuran kentät

Vähänkyrön Viesti pelaa ottelunsa Kyrölän pesäpallokentällä. Kenttä kunnostettiin 1950-luvulla, jolloin se siirtyi VäVin omistukseen. Vuonna 2013 kentälle asennettiin heikkatekonurmi.

## Junioritoiminta

## Palkinnot ja huomionosoitukset
### Palkitut

**Vuoden lukkari:**
* Kirsi Lakaniemi (1988)

**Vuoden pelinjohtaja:**
* Markus Lakaniemi (1986)

### [[Itä–Länsi-ottelu|Naisten Itä–Länsi-valinnat]]
* Kirsi Lakaniemi (1986, 1987, 1988, 1989, 1990, 1991)
* Anne Nurmela (1986, 1987, 1988, 1989)
* Maria Rinta (1986)
* Kati Sandvik (1987)
* Katja Saari (1989)

## Lähteet
Mauno Juhola

**Mauno Olavi Juhola** (18. maaliskuuta 1923 Tampere – 15. kesäkuuta 2020 Helsinki) oli suomalainen insinööri, yritysjohtaja ja professori.

Mauno Juhola syntyi konemestari Antti Nikolai Juholan ja Lempi Nummisen perheeseen. Hänen puolisonsa vuodesta 1950 oli Vuokko Onerva Telama. Juhola tuli ylioppilaaksi Tampereen lyseosta 1942 ja valmistui Teknillisestä korkeakoulusta diplomi-insinööriksi 1949. 

Juhola oli insinööritoimisto P. Aleniuksen pohjatutkimusinsinööri 1949–1951 ja Pohjavahvistus Oy:n teknillinen johtaja 1951–1959 ja toimitusjohtaja 1959–1983, Teknillisen korkeakoulun vt. professori 1967–1968 ja pohjarakennuksen ja maarakennusmekaniikan apulaisprofessori 1971–1982 ja sitten insinööritoimisto MO Juhola Oy:n konsultti. Hänellä oli myös useita asiantuntija- ja luottamustehtäviä. Sota-aikana Juhola palveli hävittäjälentäjänä.

## Lähteet
Turun Uimarit

**Turun Uimarit** on turkulainen vesipalloseura. Seuran kotihalli on Impivaaran uimahalli.

Turun Uimarit on voittanut useita Suomen mestaruuksia, joista viimeisin on vuodelta 2023, jolloin Turun Uimarit voitti Espoon Cetuksen. Kausilla 2024 ja 2025 Cetus vei mestaruuden ja Turun Uimarit sai hopeaa.

Turun Uimareilla on myös juniorijoukkueita alle 14-, 16- ja 18-vuotiaille.

## Lähteet
The Hunger Games (Original Motion Picture Score)

***The Hunger Games (Original Motion Picture Score)*** on vuoden 2012 elokuvan *[[Nälkäpeli (elokuva)|Nälkäpeli]]* (The Hunger Games) soundtrack. Se julkaistiin 26. maaliskuuta 2012. Albumi sisältää James Newton Howardin säveltämää orkesterin ja kuoron esittämää elokuvamusiikkia.

## Tuotanto ja julkaisu
*[[Nälkäpeli (elokuva)|Nälkäpeli]]* on Suzanne Collinsin kirjaan perustuva dystooppinen seikkailu- ja draamaelokuva. Elokuvan taustamusiikin säveltäjäksi oli valittu alun perin yhdysvaltalainen Danny Elfman. Elfman jättäytyi kuitenkin pois projektista aikataulullisten syiden takia ja hänen tilalleen valittiin toinen yhdysvaltalainen elokuvasäveltäjä James Newton Howard. Albumin vastaavina tuottajina toimivat Howard ja T Bone Burnett. Tuotantoon osallistuivat lisäksi Jim Weidman ja Stuart Michael Thomas.

*The Hunger Games (Original Motion Picture Score)* sisältää suurimmalta osin orkesterin esittämää elokuvamusiikkia. Muutamassa kappaleessa on mukana kuoro. Kaikki albumin kappaleet esiintyvät elokuvassa lukuun ottamatta kappaletta ”The Countdown”, joka on merkitty CD-julkaisulla extramateriaaliksi.

Albumilla on lisäksi Arcade Fire -yhtyeen Win Butlerin ja Régine Chassagnen tekemä laulu ”Horn of Plenty”. Kappale on elokuvassa fasistisen Capitolin kansallislaulu. Sitä kuullaan pätkinä useita kertoja elokuvan aikana. Lauluosuudet esittää kuoro London Voices. 

*The Hunger Games (Original Motion Picture Score)* julkaistiin 26. maaliskuuta 2012. Albumi oli saatavilla CD:llä ja digitaalisesti.

## Toinen soundtrack

Elokuvalle julkaistiin myös toinen soundtrack-albumi, T Bone Burnettin tuottama *[[The Hunger Games: Songs from District 12 and Beyond]]*. Se sisältää eri artistien esittämiä laulettuja kappaleita, jotka ovat esiintyvät elokuvassa tai ovat sen inspiroimia.

## Kappaleet

## Lähteet

## Aiheesta muualla
* ''The Hunger Games (Original Motion Picture Score)'' AllMusic-sivustolla
* ''The Hunger Games (Original Motion Picture Score)'' Discogs-sivustolla
The Hunger Games: Catching Fire (Original Motion Picture Score)

***The Hunger Games: Catching Fire (Original Motion Picture Score)*** on vuoden 2012 elokuvan *[[Nälkäpeli – Vihan liekit]]* (The Hunger Games: Catching Fire) soundtrack. Se julkaistiin 25. marraskuuta 2013. Albumi sisältää James Newton Howardin säveltämää elokuvamusiikkia.

## Tuotanto ja julkaisu
*[[Nälkäpeli (elokuvasarja)|Nälkäpeli]]* on sarja Suzanne Collinsin kirjoihin perustuva dystooppinen seikkailu- ja draamaelokuvia. *The Hunger Games (Original Motion Picture Score)* on sarjan toisen osan *[[Nälkäpeli – Vihan liekit]]* (*The Hunger Games: Catching Fire*) soundtrack. Albumi sisältää suurimmalta osin instrumentaalista musiikkia. Kappaleet ovat orkesterin esittämiä. Useimmat kappaleet on säveltänyt ja tuottanut yhdysvaltalainen elokuvasäveltäjä James Newton Howard, joka sävelsi myös edellisen elokuvan soundtrackin. Tuotantoon osallistuivat lisäksi Jim Weidman, Sven Faulconer ja Sunna Wehrmeijer.

Albumilla on lisäksi muutamia muiden tekemiä kappaleita. Kappale ”We’re a Team” on Coldplay-yhtyeen tekemä. Se sisältää instrumentaalisen variaation Coldplayn kappaleesta ”Atlas”, joka esiintyy elokuvan toisella soundtrack-albumilla *[[The Hunger Games: Catching Fire (Original Motion Picture Soundtrack)]]*. ”Daffodil Waltz” on Wehrmeijerin ja Faulconerin säveltämä kappale. ”Waltz in A (Op. 39, No. 15)” on Johannes Brahmsin sävellys vuodelta 1865.

Kappale ”Horn of Plenty” on elokuvassa fasistisen Capitolin kansallissävelmä. Toinen versio siitä oli mukana elokuvasarjan edellisessä osassa *[[Nälkäpeli (elokuva)|Nälkäpeli]]* vuodelta 2012. Kappaleen ovat säveltäneet Arcade Fire -yhtyeen Win Butler ja Régine Chassagne.

*The Hunger Games: Catching Fire (Original Motion Picture Score)* julkaistiin 22. marraskuuta 2013. Se oli saatavilla CD-levynä ja digitaalisesti.

## Toinen soundtrack

Elokuvalle julkaistiin myös toinen soundtrack-albumi, *[[The Hunger Games: Catching Fire (Original Motion Picture Soundtrack)]]*. Se sisältää eri artistien esittämiä laulettuja kappaleita, jotka ovat esiintyvät elokuvassa tai ovat sen inspiroimia.

## Kappaleet

## Lähteet

## Aiheesta muualla
* Albumi AllMusic-sivustolla
* Albumi Discogs-sivustolla
Star Trek: Infinite

**Star Trek: Infinite** on Nimble Giant Entertainmentin kehittämä ja Paradox Interactiven julkaisema suurstrategiapeli. Peli on julkaistu vuonna  macOS:lle ja Windowsille.

Maaliskuussa 2024 Paradox ilmoitti, ettei pelille julkaista enempää päivityksiä.

## Pelaaminen
Peli sijoittuu Alpha-kvadranttiin vuoteen 2340, hieman ennen *[[Star Trek – uusi sukupolvi]]* -sarjan tapahtumia. Pelissä voi pelata Romulaanina, Cardassianina, Klingonina tai Tähtiliittona. Pelissä voi rakentaa siirtokuntia, tutkia tähtiä ja uusia tekniikoita, sekä taistella toisia vastaan.

## Vastaanotto
Peli sai *[[PC Gamer]]in* arvostelussa arvosanaksi 72 %. Peliä verrattiin Paradoxin julkaisemaan *[[Stellaris (videopeli)|Stellaris]]*-peliin ja mainittiin erityisiä Star Trekiin liittyviä kohtia. Peli sai IGN:n arvostelussa arvosanaksi 5/10. Arvostelussa pelin sanottiin tavoittavan Star Trekin ulkoasun ja tunnelman, mutta peli kärsii useista ohjelmointivirheistä.

## Lähteet

## Aiheesta muualla
*
Totti

**Totti** on suomalainen miehen etunimi ja myös sukunimi. Sille ei ole almanakassa omistettu tiettyä nimipäivää.

Totti on alkuaan puhuttelumuoto suomenruotsalaisessa almanakassa olevasta Torsten-nimestä, jonka nimipäivää vietetään 27. helmikuuta. Torsten-nimeä käytetään myös Ruotsissa ja Tanskassa, ja sen yleisin suomenkielinen asu on Torsti. Nimien lähtökohtana on ’Thor-jumalan kiveä’ tarkoittava muinaisskandinaavinen nimi Thorsten.

Suomessa nimi Totti on toukokuuhun 2025 mennessä annettu noin 390 henkilölle. Muutamia Totti-nimisiä oli jo 1800-luvulla, mutta suurin osa heistä on syntynyt vuoden 1970 jälkeen.

## Tunnettuja Totteja

### Totti etunimenä
* Totti Karpela (1940–2015), kirjailija ja vankilanjohtaja
* Totti Toivonen (s. 1976), televisiotoimittaja ja juontaja

### Totti epävirallisena kutsumanimenä
* Torsten (Totti) Carlander-Reuterfelt,  (1902–2003), teollisuusmies
* Torsten (Totti) Kaukoranta (1879–1933), toimittaja
* Torsten (Totti) Laakso (1930–2014), sisustusarkkitehti ja Taideteollisen korkeakoulun rehtori
* Torkel (Totti) Noisniemi (1916–1963), taiteilija ja kuvittaja
* Torsten (Totti) Nygård (1919–1992), arkkitehti
* Torsten (Totti) Sora (1903–1955), arkkitehti
* Torsten (Totti) Tisell (1894–1957), taidemaalari

### Totti sukunimenä
* Francesco Totti (s. 1976), italialainen jalkapalloilija

### Kuvitteellisia henkilöitä

* Totti, tavallisemmin *Heikki*, toinen päähenkilöistä sarjakuvassa *[[Helmi ja Heikki]]* (aikoinaan julkaistu myös nimellä *Tipsa ja Totti*)

## Nimen muita merkityksiä
* Teatteri Totti, suomalainen viittomakielinen teatteri

## Lähteet
Etyylienantaatti

**Etyylienantaatti** (C9H18O2) eli **etyyliheptanoaatti** on estereihin kuuluva orgaaninen yhdiste. Yhdistettä käytetään aromiaineena. Luonnossa sitä esiintyy useissa hedelmissä.

## Ominaisuudet, valmistus ja käyttö
Huoneenlämpötilassa etyylienantaatti on väritöntä nestettä, jonka makea tuoksu muistuttaa rypäleitä tai alkoholijuomia. Yhdiste liukenee vain vähäisessä määrin veteen, mutta liukenee paremmin useisiin orgaanisiin liuottimiin, esimerkiksi etanoliin, dietyylieetteriin ja kloroformiin.

Etyylienantaattia valmistetaan esteröimällä etanolia ja heptaanihappoa. Katalyyttinä käytetään vahvoja happoja, esimerkiksi rikkihappoa.

Etyylienantaattia käytetään juomien aromiaineena, erityisesti alkoholijuomissa keinotekoisena konjakkiaromina.

## Lähteet

## Aiheesta muualla
* Human Metabolome Database (HMDB): Oenanthic ether 
* Food Component Database (FooDB): Ethyl heptanoate 
* Yeast Metabolome Database (YMDB): Ethyl heptanoate
Sardinian ralli 2025

**Sardinian ralli 2025** oli rallin maailmanmestaruussarjan kilpailu kaudella 2025. Kilpailu järjestiin 5&ndash;8. kesäkuuta 2025 ja kilpailun huoltopaikka oli Olbiassa.

## Kilpailijat

Kilpailuun ilmoittautui yhteensä 68 autokuntaa, jossa oli mukana Rally1-autojen (P1) lisäksi WRC2- ja WRC3-sarjoissa ajavia Rally2- ja Rally3-autoja (P2 ja P3).

## Erikoiskokeet
Kilpailussa ajettiin 16 erikoiskoetta, joiden yhteispituus oli . Rallissa oli  siirtymiä ja kokonaispituus oli .

## Tapahtumia
Erikoiskokeella 2 kolme M-Sportin autoa joutui keskeyttämään: Josh McErlean keskeytti osuttuaan kiveen ja Mãrtiņš Sesks kaatoi autonsa nopeasta vauhdista. Grégoire Munster pääsi erikoiskokeen loppuun rikkoutuneen takapyörän ripustuksen kanssa, mutta joutui keskeyttämään sen jälkeen tuloksettoman korjausyrityksen jälkeen.

Thierry Neuville keskeytti johtoasemasta erikoiskokeella 5 vaurioitettuaan auton takakulmaa, jolloin takapyörän jousitus rikkoutui. Takamoto Katsuta kaatoi auton, mutta sai sen katsojien avustuksella taas pyörilleen ja pääsi jatkamaan. Myös Jourdan Serderidis kaatoi autonsa, mutta pääsi jatkamaan.

Adrien Fourmaux joutui keskeyttämään erikoiskokeella 11 kaadettuaan autonsa.

## Tulokset

### Sunnuntain lisäpisteet

### Power Stage -sijoitukset

## Lähteet
Concerned Women for America

**Concerned Women for America** (lyh. **CWA**) on yhdysvaltalainen sosiaalisesti konservatiivinen, evankelis-kristillinen naisjärjestö ja lainsäädäntöön vaikuttava järjestö. Järjestö perustettiin vuonna 1979 San Diegossa, Kaliforniassa Beverly LaHayen toimesta vastavoimaksi feministiselle liikkeelle ja National Organization for Women -järjestölle. CWA:n pääkonttori sijaitsee Washington D.C.:ssä, ja nykyinen johtaja on Penny Nance.

CWA:n toimintaan kuuluu ruohonjuuritason kampanjointi ja kongressin lainsäädäntötyöhön vaikuttaminen. Järjestö kouluttaa kirkkoja, perheitä ja yksilöitä. Järjestön esillä pitämiin ydinteemoihin kuuluvat ihmiselämän pyhyys, pornografia, koulutus, itsemääräämisoikeus, avioliitto ja perhe, Israelin tukeminen sekä uskonnonvapaus.  CWA ylläpitää myös tutkimuslaitoksia, kuten *Beverly LaHaye*-insituuttia ja *Culture and Family*-instituuttia.

CWA:ta pidetään Yhdysvaltain suurimpana vaikuttamistyöhön keskittyvänä naisjärjestönä. Järjestöä on kutsuttu myös kristillisen oikeiston jättiläiseksi.

## Historia
Beverly LaHaye perusti Concerned Women for American -järjestön vuonna 1979. Organisaation tavoitteena oli edustaa konservatiivisten naisten näkemyksiä politiikassa ja kulttuurissa. LaHaye perusti järjestön vastauksena 1970-luvun feministiselle liikkeelle, jota hän piti uhkana perinteisille perheille ja kristillisille arvoille.

CWA kasvoi nopeasti kansalliseksi organisaatioksi. Vuoteen 1983 mennessä sillä oli pääkonttori Washingtonissa ja siihen kuului ainakin 200&nbsp;000 jäsentä. Vuoteen 1986 mennessä osastoja 49 osavaltiossa. Järjestön rakenteessa hyödynnettiin evankelisten seurakuntien verkostoja ja naisten raamattupiirejä.

CWA on osallistunut aktiivisesti poliittiseen lobbaukseen ja oikeustoimiin. Järjestö on vienyt useita tapauksia korkeimpaan oikeuteen esimerkiksi uskonnonvapauden kysymyksissä. Se mobilisoi myös konservatiivisia äänestäjiä ja julkaisi arvioita poliittisten ehdokkaiden kannoista.

## Vaikutus

CWA järjesti 1980-luvulla mielenosoituksia ja protesteja Eagle Forumin kanssa niissä osavaltioisssa, jossa ERA-perustuslakilisäyksen ratifiointia harkittiin. CWA ja Eagle Forum onnistuivat saamaan yhteensä kaksikymmentä osavaltiota pidättäytymään ERA:n ratifioimisesta tai kumoamaan jo annettu ratifiointipäätös. CWA:n ja Eagle Forumin työn vaikutuksesta ehdotus mitätöityi.

ERA-vaikutustyön jälkeen CWA on laventanut toimintaansa. CWA on osallistunut naisjärjestönä kotimaiseen ja kansainväliseen edunvalvonta- ja organisointityöhön. CWA on antanut rahallista tukea Nicaraguan kommunisteja vastaan taistelleille contra-sisseille.

CWA:n toiminnan perusyksikkö on paikalliset rukouskillat. Järjestö on julkaissut myös *[[Family Voice]]*-lehteä, tarjonnut lainopillista apua kansailaisoikeuksien puolesta taisteleville kristityille sekä harjoittanut lainsäädännöllistä vaikutustyötä. CWA on perustanut myös Center for Traditional Women's Studies-tutkimuskeskuksen. Päivittäisen radio-ohjelman järjestö käynnisti 1990-luvun alussa.

## Lähteet
Neudenau

**Neudenau** on kaupunki Baden-Württembergin osavaltion pohjoisosassa lounaisessa Saksassa. Se sijaitsee Heilbronnin piirikunnassa Stuttgartin suurkaupunkialueella. Etäisyys Stuttgartista on noin 58 kilometriä pohjoiseen. Neudenaun halki virtaa Jagst-joki. Jagst on Neckarin 190-kilometrinen sivujoki.

## Historia
Neudenaun vanha nimi on Busingen. Ensimmäinen asiakirjamaininta Neudenausta on vuodelta 1251 muodossa Nidenowe. Kaupungin ympärille rakennettiin muuri, jonka olemassaolosta muistuttavat edelleen keskustan kapeat kadut. Toisen maailmansodan jälkeen Neudenaun asukasluku kasvoi voimakkaasti ja kaupunki laajeni Jagst-joen molemmille rannoille.

Neudenauhun liitettiin 1970-luvulla Herbolzheim ja Siglingen. Herbolzheimista on ensimmäinen kirjallinen maininta 800-luvulta ja Siglingenistä vuonna 779 julkaistussa dokumentissa.

## Talous ja liikenne
Neudenaun suuria yrityksiä on muun muassa Böckling GmbH & Co. KG. Kaupunki on viininviljelyaluetta. Neudenaun kolme rautatieliikennepaikkaa ovat Herbolzheim (Jagst), Neudenau ja Siglingen. Lähin moottoritie on kaupungin itäpuolitse kulkeva Bundesautobahn 81.

## Lähteet

## Aiheesta muualla
*Neudenau, Baden-Württemberg, Saksa — Sunrise, Sunset, and Daylength
Löwenstein

**Löwenstein** on kaupunki Baden-Württembergin osavaltion pohjoisosassa lounaisessa Saksassa. Se on kokonaisuudessaan ylänkömaata Heilbronnin piirikunnan kaakkoisosassa Stuttgartin suurkaupunkialueella. Etäisyys Stuttgartista on noin 38 kilometriä koilliseen. Löwensteinin elinkeinoihin lukeutuu viininviljely.

## Historia
Löwenstein mainitaan ensi kerran asiakirjassa vuonna 1123 ja kaupunkioikeudet se sai 1287. Kolmikymmenvuotinen sota oli Löwensteinille tuhoisa. Wienin kongressissa 1815 päätettiin, että Württemberg sai pitää vuodesta 1803 hankkimansa alueet, jolloin myös Löwensteinista tuli osa Württembergin kuningaskuntaa. Huhtikuun 1945 ilmapommitukset tuhosivat noin kolme neljäsosaa Löwensteinin taloista. Kaupungin vanhimpiin kuuluva talo, Freihaus, kuitenkin säästyi. Sodan jälkeen jälleenrakennus oli voimakasta. Freihaus remontoitiin perusteellisesti 1993.

Löwensteinin vanhaa arkkitehtuuria edustaa muun muassa Burg Löwenstein, jonka historia ulottuu vuosiin 1080–1090.

## Liikenne
Löwensteinin halki kulkee Bundesstraße 39.

## Lähteet

## Aiheesta muualla
*Löwenstein, Baden-Württemberg, Saksa — Sunrise, Sunset, and Daylength